rejauldu/bengali-wikipedia huggingface dataset:
টিউলিপা আরমেনা, দ্য আরমেনিয়াম টিউলিপ,  টিউলিপের একটি এশীয় প্রজাতি যা তুরস্ক, ইরান, এবং দক্ষিণ কোকেসাস অঞ্চলে জন্মে।    বর্ণনা  টিউলিপা আরমেনা  অত্যন্ত বৈচিত্র্যময়। এর কন্দে রয়েছে কাগজের মতো এক ধরনের ঝিল্লী যাতে খুব বেশি আঁশ নেই। এর বৃন্ত ৮ থেকে ২৫ সেমি পর্যন্ত লম্বা হতে পারে, এর ৩-৬ টি পাতা সাধারণত বড় থাকে, এর আকৃতি তরবারির মতো, এর প্রান্তীয়দেশ আঁশযুক্ত অথবা কোমল হতে পারে এমনকি তরঙ্গাকারও হতে পারে। এগুলোর রঙ হয় সাধারণত ধূসর-সবুজ, কিন্তু এদের আচ্ছাদন সাধারণত লাল বর্ণের হয়। এরা ২০ সেমি পর্যন্ত লম্বা হতে পারে। বড় ফুলগুলো সাধারণত কাপ অথবা বাটি আকৃতির হয়। কিছু আছে যারা গাঢ় বেগুনী এর সাথে লাল রংধারী, কালো অথবা কালচে-সবুজ তলদেশীয় দাগযুক্ত, মাঝে মাঝে আবার কিছু দেখা যায় যাদের ডোরাকাট হলুদ দাগ আছে, কিছু কিছু লাল এবং হলুদ রংধারী, আবার অনেকের হলুদ প্রান্ত এবং কালচে তলদেশীয় দাগ আছে। এদের টেপালস সাধারণত ডিম্বাকার হয়। পুষ্প দন্ড কালো অথবা কালচে হালকা বেগুনি রঙের হয়, পরাগধানীর রঙ হলুদ অথবা কালো হয়।     টিউলিপা আরমেনা কে টিউলিপা  উপগণে স্থান দেওয়া হয়েছে। তরস্কে, ল্যিসিকা এবং আরমেনা  উপপ্রজাতিকে তাদের বৃন্ত এবং আঁশ দ্বারা পৃথক করা হয়।   টিউলিপা আরমেনা  খুব সহজেই টিউলিপা জুলিয়ার  সাথে মিলে যায় এবং বিভ্রান্তি তৈরী হয়। টিউলিপা জুলিয়ার রয়েছে আঁশযুক্ত ঝিল্লী বা ত্বক।   Anna Pavord, The Tulip (London, Bloomsbury 1999) 23   জন্মস্থান  আরমেনিয়ান টিউলিপ উত্তর পূর্ব তুরষ্ক থেকে উত্তর দক্ষিণ ইরান পর্যন্ত পাওয়া যায়। এদের মধ্যবর্তী অঞ্চলগুলো হলো ট্রান্সককেশিয়া (আরমেনিয়া, আজারবাইজান এবং জর্জিয়া)। এটি পাথুরে পর্বতের (রকি মাউন্টেন) ঢালে ১০০০-২৭০০ মিটারের মধ্যে এপ্রিল এবং জুন মাসে জন্মে। এছাড়াও এটি দক্ষিণ পূর্ব তুরস্কের মারমিস উপদ্বীপ এর নিচু টিলাতে জন্মায়, যেখানে অটোমান সময়কালে এটি খুব সম্ভবত শোভা বর্ধক গাছ হিসেবে পরিচিত ছিল।     এটি প্রান্তীয় অঞ্চলে ক্ষারীয় মাটিতে জন্মগ্রহণ করে যেখানে উচ্চ মাত্রায় হিমাস বিদ্যমান। Kamil Coşkunçelebi, Salih Terzioğlu, Zafer Türkmen, Serdal Makbul, Ayhan Usta 2008, A comparative study on two closely relative Tulipa L. taxa from NE Anatolia. Plant Systematics and Evolution 276/3-4, 191-198   প্রতিশব্দ  টি.আরমেনার লোকাস টাইপিকাস সর্বপ্রথম এডমুন্ড বইসিয়ার দ্বারা ১৮৫৯  সালে  বর্ণিত হয় যা উত্তর তুরস্কে অবস্থিত। আরমেনিয়া এবং আজারবাইজানের কারাবাখ পর্বত সীমানায় যেসব নমুনা পাওয়া যায় সেগুলোকে টি.কারাবখেনসিস নামে ডাকা হয়, কিন্তু একে টি.আরমেনা এর সমার্থক শব্দ হিসেবেই বিবেচনা করা হয়। পূর্ব তুরস্ক এবং উত্তর ইরান এর আঁশ এবং লম্বা বৃন্তযুক্ত ফুলগুলোকে বলা হয় টি. উইলমোটি ফ্রেইন নামে। টি. মিউক্রনাটা ফরমিন, টি . কারাবাখেনসিস গ্রশ, প্রো পার্তে, টি. কনফিউজা গ্যাব্রেলিয়ানও খুব সম্ভবত টি. আরমেনা এর প্রতিশব্দ। টি.গ্যালাক্টিকা নামটি তলদেশীয় দাগবিহীন হলুদ প্রজাতির জন্য ব্যবহার করা হয়।  বৈপরীত্যের দিক থেকে টিউলিপা গ্যুম্যুসানিকাকে বিভিন্ন প্রজাতিতে ভাগ করা হয়েছে।   ব্যবহার  বাগানের ফুল হিসেবে আরমেনিয়ান টিউলিপের ব্যবহার করা হয়। একে শুকিয়ে নিতে হয় এবং একে আবদ্ধ কোথাও না রেখে পানি সহজে চলাচল করতে পারে এবং আলো বাতাস পর্যাপ্ত পরিমাণে আছে এমন স্থানে উৎপাদন করা উচিত। ইংল্যান্ডে এপ্রিল মাসে এই ফুল ধরে।   Richard Wilford, Tulips, Species and hybrids for the gardener (Portland, Timber Press 2006), 81   তথ্যসূত্র   বিষয়শ্রেণী:এশিয়ার উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:ইরানের উদ্ভিদ
হাফিজ শহীদ ইয়াকুব (উর্দু : حافظ شاہد یعقوب) (জন্ম ১০ মে ১৯৬৩) হলেন একজন প্রাক্তন পাকিস্তানি ক্রিকেটার যিনি ১৯৮৮ সালে তিনটি একদিনের আন্তর্জাতিক খেলেছেন। তিনি ওয়াপদার ঘরোয়া টুর্নামেন্ট খেলেন। তিনি ছিলেন ডানহাতি ফাস্ট মিডিয়াম বোলার। ১৯৮৮ সালে তার আন্তর্জাতিক অভিষেক হয়।   তথ্যসূত্র       বিষয়শ্রেণী:ওয়াটার এন্ড পাওয়ার ডেভেলপম্যান্ট অথরিটির ক্রিকেটার বিষয়শ্রেণী:লাহোর থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:লাহোর সিটির ক্রিকেটার বিষয়শ্রেণী:লাহোর সিটি ব্লুজের ক্রিকেটার বিষয়শ্রেণী:১৯৬৩-এ জন্ম বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ
মুফতি ইজহারুল ইসলাম চৌধুরী হলেন জামেয়াতুল উলুম আল-ইসলামিয়া লালখান বাজারের প্রতিষ্ঠাতা।  তিনি নিজাম-ই-ইসলাম পার্টির বর্তমান নির্বাহী সভাপতি  এবং হেফাজতে ইসলাম বাংলাদেশের সাবেক নায়েবে আমীর। নব্বইয়ের দশকের শেষ দিকে তিনি আওয়ামী লীগ সরকারের বিরোধিতা করে কারা বরণ করেন এবং পরবর্তীতে চার দলীয় জোট গঠনে উল্লেখযোগ্য ভূমিকা রাখেন। তিনি বিএনপি সরকারের কাছে এই কারণে সংবর্ধিতও হন।    শিক্ষা ও পেশা  মুফতি ইজহারুল ইসলাম চৌধুরী আল-জামিয়াতুল আহলিয়া দারুল উলুম মুইনুল ইসলাম ও আল জামিয়াহ আল-ইসলামিয়া পাটিয়াতে অধ্যয়ন করেন। উচ্চতর শিক্ষা গ্রহণ করেন পাকিস্তানের জামিয়া আশরাফিয়ায়। পাকিস্তানের বরেণ্য স্কলারদের শিষ্যত্ব অর্জন করেন। বর্তমানে তিনি তার মাদ্রাসা জামিয়াতুল উলুম আল-ইসলামিয়া লালখান বাজারের পরিচালক হিসেবে কাজ করছেন। তিনি তাবলীগ জামায়াতের একজন মুরব্বি। রাজনৈতিক দায়দায়িত্ব থেকে তিনি সম্প্রতি অবসর গ্রহণ করেছেন।    কাজ    হায়াতে মুফতিয়ে আজম (মুফতি-আজম এর জীবনী) (উর্দু)   ফাতহুল মারাম শরহে ফয়জুল কালাম (উর্দু)  বিখ্যাত তাফসিরগ্রন্থ তাফসিরে মাজহারির সংক্ষেপিত ভাষ্য (আরবি)  ফতোয়াসমগ্র (অপ্রকাশিত)   আরও দেখুন   দেওবন্দি ব্যক্তিত্বের তালিকা   তথ্যসূত্র    বহিঃসংযোগ    বাংলাদেশ কওমি মাদ্রাসা শিক্ষা বোর্ড  দারুল উলুম মুইনুল ইসলাম হাটহাজারী অফিসিয়াল ওয়েবসাইট  হেফাজত-ই-ইসলামের নেতাদের একটি উপস্থাপনা  বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সুন্নি ইসলামি আন্দোলন বিষয়শ্রেণী:দেওবন্দি ব্যক্তি বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:মুফতি ফয়জুল্লাহর ছাত্র বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:বাঙালি আলেম বিষয়শ্রেণী:দারুল উলুম হাটহাজারীর শিক্ষার্থী বিষয়শ্রেণী:২১শ শতাব্দীর বাঙালি বিষয়শ্রেণী:হেফাজতে ইসলাম বাংলাদেশের নেতা
আই ক্যান সী দ্য হোল রুম...অ্যান্ড দেয়ার’স নোবডি ইন ইট! () ১৯৬১ সালে রয় লিকতেনস্তাইন এর আঁকা একটি ছবি। ছবিতে একটি মানুষকে পাইপহোলের ভিতর দিয়ে তাকিয়ে থাকতে দেখা যাচ্ছে। এটি লিকতেনস্তাইন এর আঁকা সব ছবির মধ্যে নিলামে সর্বোচ্চ দাম উঠে রেকর্ড সৃষ্টি করেছিল।   পটভূমি  থাম্ব|আই ক্যান সী দ্য হোল রুম... এন্ড দেয়ার’স নোবডি ইন ইট! অংকনের উৎস এই ছবিটি স্টিভ রপারের কার্টুন থেকে উইলিয়াম ওভারগার্ড-ড্রাউন এর কমিকস এর ওপর ভিত্তিতে তৈরি। সুনিপুন রঙের ছোয়ায় ছবির গল্প বর্ণনা করার দক্ষতার কারণে লিকতেনস্তাইনের সুখ্যাতি হয়েছিল। পুরো ছবিটিতে একই সাথে প্রবল কল্পনাশক্তি ও যান্ত্রিক ভাবমূর্তি বিশেষভাবে প্রকাশ পেয়েছে।   তথ্যসূত্র    বহিঃসংযোগ   Lichtenstein Foundation website   Christies presentation  Showroom video  record-setting sale press release   বিষয়শ্রেণী:রয় লিকতেনস্তাইনের চিত্রকর্ম
সোনাগাজী বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।   জনসংখ্যা সোনাগাজী সদর ইউনিয়নে প্রায় ৩৭ হাজারেরও বেশি জনসংখ্যা বসবাস করে।   অবস্থান ও সীমানা  সোনাগাজী উপজেলার দক্ষিণ-পূর্বাংশে সোনাগাজী ইউনিয়নের অবস্থান। এ ইউনিয়নের উত্তরে আমিরাবাদ ইউনিয়ন ও মতিগঞ্জ ইউনিয়ন; পশ্চিমে সোনাগাজী পৌরসভা ও চর চান্দিয়া ইউনিয়ন; দক্ষিণে নোয়াখালী জেলার কোম্পানীগঞ্জ উপজেলার মুছাপুর ইউনিয়ন ও সন্দ্বীপ চ্যানেল এবং পূর্বে ফেনী নদী, চট্টগ্রাম জেলার মীরসরাই উপজেলার ইছাখালী ইউনিয়ন ও ওসমানপুর ইউনিয়ন অবস্থিত।   প্রশাসনিক কাঠামো  সোনাগাজী ইউনিয়ন সোনাগাজী উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।   শিক্ষা ব্যবস্থা    শিক্ষা প্রতিষ্ঠান  সোনাগাজী সদর ইউনিয়নে বিভিন্ন ওয়ার্ডে সরকারি / বেসরকারি প্রাথমিক বিদ্যালয় থাকলে কোন মাধ্যমিক বিদ্যালয় নেই। এখানকার শিক্ষার্থীরা সোনাগাজী পৌর শহরের বিভিন্ন মাধ্যমিক বিদ্যালয়, আর এম হাট কে উচ্চ বিদ্যালয়, সোনাপুর হাজী এম এস হক উচ্চ বিদ্যালয় ও আজিজুল হক মায়মুন আরা উচ্চ বিদ্যালয়ে পড়াশোনার জন্য যেতে হয়। এছাড়াও রয়েছে একটি অর্ধ-সরকারী দাখিল মাদ্রাসা।   যোগাযোগ ব্যবস্থা  সোনাগাজী মুহুরী প্রজেক্ট আঞ্চলিক মহাসড়ক সহ যাতায়াতের জন্য বেশকিছু গ্রামীণ পাকা / কাঁচা-পাকা সড়ক রয়েছে, তবে কিছু কিছু এলাকার যাতায়াত ব্যবস্থা দুর্গম।   চর শাহাপুর, চর খোন্দকার, চর এলেন সহ বেশকিছু এলাকায় সড়ক অবকাঠামো নির্মাণ না হওয়ায় যাতায়াত করা খুবই কষ্টকর।   খাল ও নদী  বড় ফেনী নদী এবং মুহুরী নদী।   হাট-বাজার  মনগাজী বাজার, ভৈরব চৌধুরী বাজার সোনাগাজী সদর ইউনিয়নের বড় বাজার। ছোট বাজার গুলোর মধ্যে রয়েছে নজরুল প্রাইমারী, শাহাপুর, সুজাপুর, চরখোয়াজ।   দর্শনীয় স্থান  মুহুরী সেতু, মুহুরী প্রজেক্ট পিকনিক স্পট,বায়ূশক্তি বিদ্যুৎ কেন্দ্র, নদী ভাঙ্গন স্পট।   জনপ্রতিনিধি  সাবেক চেয়ারম্যানঃ উম্মে রুমা (বাংলাদেশ আওয়ামীলীগ ২০২১-২০২৪)।  সাবেক চেয়ারম্যানঃ শামছুল আরেফিন ( বাংলাদেশ আওয়ামীলীগ ২০১১-২০২১)।  সাবেক চেয়াম্যানঃ মিজানুর রহমান মানিক (বিএনপি)।   গ্রাম সমূহ    তুলাতলী  ছাড়াইত কান্দি  শাহাপুর  সুজাপুর  চর খোয়াজ  চর খোন্দকার  চর গনেশ   আরও দেখুন   সোনাগাজী উপজেলা  সোনাগাজী থানা  ফেনী জেলা  ছোট ফেনী নদী  মুহুরী নদী   তথ্যসূত্র       বহিঃসংযোগ      বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ বিষয়শ্রেণী:সোনাগাজী উপজেলার ইউনিয়ন
তিনসুকিয়া রেলওয়ে বিভাগ ভারতীয় রেলওয়ের উত্তর-পূর্ব সীমান্ত রেলওয়ে জোনের অধীনে থাকা পাঁচটি রেলওয়ে বিভাগের একটি। এই রেলওয়ে বিভাগটি ১৫ জানুয়ারী ১৯৫৮ সালে গঠিত হয়েছিল এবং এর সদর দপ্তর ভারতের আসাম রাজ্যের তিনসুকিয়াতে অবস্থিত।  কাটিহার রেলওয়ে বিভাগ, লুমডিং রেলওয়ে বিভাগ, আলিপুরদুয়ার রেলওয়ে বিভাগ এবং রাঙ্গিয়া রেলওয়ে বিভাগ হল NFR জোনের অধীনে অন্য চারটি রেলওয়ে বিভাগ যার সদর দপ্তর মালিগাঁও, গুয়াহাটিতে রয়েছে।     রেলওয়ে স্টেশন এবং শহরের তালিকা   তালিকায় তিনসুকিয়া রেলওয়ে বিভাগের অধীনে থাকা স্টেশন এবং তাদের স্টেশন বিভাগ অন্তর্ভুক্ত রয়েছে।     স্টেশনের বিভাগস্টেশনের সংখ্যাস্টেশনের নামক-১ ক্যাটাগরি০ -ক ক্যাটাগরি৫, , নতুন তিনসুকিয়া, যোরহাট টাউনখ ক্যাটাগরি - -গ ক্যাটাগরি (শহরের স্টেশন) - -ঘ ক্যাটাগরি - -E ক্যাটাগরি - -চ ক্যাটাগরি হল্ট স্টেশন - -মোট- - যাত্রীদের জন্য বন্ধ স্টেশন   তথ্যসূত্র   বিষয়শ্রেণী:তিনসুকিয়া রেলওয়ে বিভাগ বিষয়শ্রেণী:ভারতীয় রেলের বিভাগ বিষয়শ্রেণী:১৯৫৮-এ আসামে প্রতিষ্ঠিত বিষয়শ্রেণী:উত্তর-পূর্ব সীমান্ত রেল
তিলা কোকসা (বৈজ্ঞানিক নাম: Barilius tileo) হচ্ছে Cyprinidae পরিবারের Barilius গণের একটি স্বাদুপানির মাছ। এটি টেলি খোকসা, তিলা, তিলা খোকসা এবং পাথরচাটা মাছ নামেও পরিচিত।  বর্ণনা মাথা চাপা এবং তুণ্ড সূচালো। দেহ গভীর এবং গভীরতা আর্দশ দৈর্ঘ্য ৩.৪ থেকে ৩.৭ গুন।  বিস্তৃতি বাংলাদেশ, ভারতের হিমালয়ের পূর্বদিকে , নেপাল অঞ্চলে এ মাছ পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র Menon, A.G.K. (1999) Check list - fresh water fishes of India., Rec. Zool. Surv. India, Misc. Publ., Occas. Pap. No. 175, 366 p. Talwar, P.K. and A.G. Jhingran (1991) Inland fishes of India and adjacent countries. vol 1., A.A. Balkema, Rotterdam. 541 p.  বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:স্বাদু পানির মাছ বিষয়শ্রেণী:১৮২২-এ বর্ণিত মাছ
৩১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩১তম আয়োজন; যা ২০০৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।   বিজয়ীদের তালিকা  বিজয়ীরা হলেন:   মেধা পুরস্কার  পুরস্কারের নামবিজয়ীচলচ্চিত্রশ্রেষ্ঠ চলচ্চিত্র  কাজী মোরশেদ (প্রযোজক)  ঘানিশ্রেষ্ঠ পরিচালক  কাজী মোরশেদ  ঘানিশ্রেষ্ঠ অভিনেতা  আরমান পারভেজ মুরাদ  ঘানিশ্রেষ্ঠ অভিনেত্রী  নাজনীন হাসান চুমকি  ঘানিশ্রেষ্ঠ পার্শ্বচরিত্রে অভিনেতা  মাসুদ আজিজ এবং রাইসুল ইসলাম আসাদ  ঘানিশ্রেষ্ঠ পার্শ্বচরিত্রে অভিনেত্রী  ডলি জহুর  ঘানিশ্রেষ্ঠ শিশুশিল্পী  প্রার্থনা ফারদিন দীঘি কাবুলিওয়ালাশ্রেষ্ঠ সঙ্গীত পরিচালক  শেখ সাদী খান  ঘানিশ্রেষ্ঠ পুরুষ সঙ্গীতশিল্পী  আসিফ আকবর রানীকুঠির বাকী ইতিহাসশ্রেষ্ঠ নারী সঙ্গীতশিল্পী  সামিনা চৌধুরী  রানীকুঠির বাকী ইতিহাস  কারিগরী পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীকার  কাজী মোরশেদ  ঘানিশ্রেষ্ঠ সংলাপ রচয়িতা  কাজী মোরশেদ  ঘানিশ্রেষ্ঠ চিত্রনাট্যকার  কাজী মোরশেদ  ঘানিশ্রেষ্ঠ চিত্রগ্রাহক  হাসান আহমেদ  ঘানিশ্রেষ্ঠ সম্পাদক  সাইফুল ইসলাম  ঘানি   আরও দেখুন   ৯ম মেরিল-প্রথম আলো পুরস্কার   তথ্যসূত্র  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:২০০৬-এর চলচ্চিত্র পুরস্কার
মাচ্চর ইউনিয়ন বাংলদেশের ঢাকা বিভাগের ফরিদপুর জেলার সদর উপজেলার একটি ইউনিয়ন। মাচ্চর ইউনিয়ন ফরিদপুর সদর উপজেলার একটি গুরুত্বপূর্ণ ইউনিয়ন। ফরিদপুর শহরের অদূরে ফরিদপুর পৌরসভার সীমানা ঘেষে মাচ্চর ইউনিয়ন অবস্থিত। মাচ্চর ইউনিয়নের মোট গ্রাম ১৪টি। হাট ও বাজার সংখ্যা ০৬টি।  মাদ্রাসা আছে ১১টি, মাধ্যমিক বিদ্যালয় আছে ০৪টি, সরকারী প্রাথমিক বিদ্যালয় আছে ০৯টি এবং এতিমখানা আছে ০৩টি।   অবস্থান ও সীমানা  স্থানাঙ্ক: ২৩°৩৫′৪৩″ উত্তর ৮৯°৪৯′৫৬″ পূর্ব। ফরিদপুর শহরের অদূরে ফরিদপুর পৌরসভার সীমানা ঘেষে মাচ্চর ইউনিয়ন অবস্থিত। আবার এই ইউনিয়নই রাজবাড়ীর সঙ্গে ফরিদপুর জেলার সীমানা হিসেবে অবস্থিত। তাই এই ইউনিয়ন খুবই গুরুত্ব বহন করে।  ইউনিয়ন এর পূর্বে ফরিদপুর পৌরসভা ও অম্বিকাপুর ইউনিয়ন, উত্তরে ঈশান গোপালপুর ইউনিয়ন, পশ্চিমে রাজবাড়ী জেলার বসন্তপুর ইউনিয়ন এবং দক্ষিণে সুলতানপুর ইউনিয়ন।   এলাকা  মোট গ্রামঃ ১৪ টি  উল্লেখযোগ্য কিছু এলাকার নামঃ  শিবরামপুর, তালুকদারপাড়া, মন্ডলপাড়া, মাদারডাংগি, সাহাপাড়া, পিঠা কুমড়া বাজার, চাঁদপুর, খলিলপুর হাট, পরানপুর, ধুলদি রাজাপুর, ধুলদি রেলগেট, ধুলদি বাজার, বাহিরদিয়া, চন্ডিপুর, জয়দেবপুর, মাচ্চর কোউরপুর ইত্যাদি।   আয়তন ও জনসংখ্যা  আয়তন ২৪ বর্গকিলোমিটার। জনসংখ্যাঃ ২৯,১১৮ জন (২০১১ সালের আদম শুমারী অনুযায়ী)।	শিক্ষার হার- ৪৬.৮৪%   শিক্ষা শিক্ষার হার : ৪৬.৮৪%শিক্ষা প্রতিষ্ঠান:মোট উচ্চবিদ্যালয়: ৪টি মোট প্রাথমিক স্কুল: ৯টি কিন্ডারগার্টেন: ৪টি মোট মাদ্রাসা: ১১টি এতিমখানা: ৩টিউল্লেখযোগ্য প্রতিষ্ঠান:'''  ১. শিবরামপুর আর, ডি, একাডেমী (১৯১৭)    ২. খলিলপুর উচ্চ বিদ্যালয়   ৩. পরানপুর উচ্চ বিদ্যালয়   ৪. ধুলদিবাজার উচ্চ বিদ্যালয়   ৫. জামিয়া ইসলামিয়া দারুল উলূম আমিরাবাদ মাদ্রাসা   ৬. ইসলামি এডুকেশন সেন্টার (আজিজ পাইপস মাদ্রাসা)   ৭. ৪০ নং শিবরামপুর সরকারি প্রাথমিক বিদ্যালয়   ৮. ৪১ নং খলিলপুর সরকারি প্রাথমিক বিদ্যালয়   ৯. চন্ডিপুর সরকারি প্রাথমিক বিদ্যালয়   ১০. পরানপুর সরকারি প্রাথমিক বিদ্যালয়   ১১. ধুলদি রাজাপুর সরকারি প্রাথমিক বিদ্যালয়   ১২. হোমল্যান্ড কিন্ডারগার্টেন   দর্শনীয় স্থান   ১. শিবরামপুর আর, ডি, একাডেমী (১৯১৭)  ২. ফান প্যারাডাইস পার্ক, রিসোর্ট ও পিকনিক স্পট, জয়দেবপুর, ধুলদি রেলগেট, শিবরামপুর  ৩. বড়কুম রেলসেতু, শিবরামপুর  ৪. ব্রাক নার্সারি, চন্ডিপুর  ৫. জ্ঞানদিয়া রেলসেতু, ধুলদি  ৬. ১৪ হাত কালি মন্দির, খলিলপুর  ৭. খলিলপুর খেয়াঘাট নদীপার ও ডাবলব্রিজ।  ৮. বারোনি খোলার আড়ং (গ্রাম্য মেলা), খলিলপুর হাট  ৯. আজিজ পাইপস লিমিটেড কারখানা, শিবরামপুর  ১০. আমিরাবাদ রেলস্টেশন  ১১. আমিরাবাদ ওয়েলফেয়ার অর্গানাইজেশন  ১২. হল্যান্ড চাইল্ড হোম (ধর্মনিরপেক্ষ এতিমখানা)  ১৩. খলিলপুর লোহার ব্রিজ।   আরও দেখুন   ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:ফরিদপুর সদর উপজেলার ইউনিয়ন
স্যামুয়েল নিব (১৬২৫ – ১৬৭৪) একজন ঘড়ি প্রস্তুতকারক এবং যন্ত্র প্রস্তুতকারক ছিলেন।  তিনি ওয়েলসের নিউপোর্টে জন্মগ্রহণ করেন। তিনি ১৬৬৩ এবং ১৬৭০ সালের মধ্যে সক্রিয় ছিলেন। তিনি হেনরি সাটনের (আনু. ১৬৩৭ – ১৬৬৫) দোকানে কাজ করার জন্য লন্ডনে চলে যান। একসাথে, তারা একটি গুরুত্বপূর্ণ গাণিতিক ক্যালকুলেটর এবং অনেকগুলি চতুর্ভুজ তৈরি করেছিলেন। তিনি তার কাজিন জোসেফ নিবের সাথেও কাজ করেছিলেন।Vincent, Clare, Jan Hendrik Leopold, and Elizabeth Sullivan. European Clocks and Watches in The Metropolitan Museum of Art. Vol. 1. Metropolitan Museum of Art, 2015. p104-109   তথ্যসূত্র    বহিঃসংযোগ      বিষয়শ্রেণী:১৬২৫-এ জন্ম বিষয়শ্রেণী:১৬৭৪-এ মৃত্যু বিষয়শ্রেণী:নিউপোর্ট, ওয়েলসের ব্যক্তি বিষয়শ্রেণী:ব্রিটিশ বৈজ্ঞানিক যন্ত্র নির্মাতা বিষয়শ্রেণী:১৭শ শতাব্দীর ওয়েলশের ব্যক্তি
বৈজ্ঞানিক কারচুপি এমন একটি শব্দ যা ভারতের পশ্চিমবঙ্গ রাজ্যে নির্বাচনে জয়ী হওয়ার জন্য রাজনৈতিক দলগুলির দ্বারা ব্যবহৃত অনেকগুলি অসদাচরণের উল্লেখ করে।{{cite web}}: CS1 maint: url-status (link) এই অপব্যবহারগুলির মধ্যে থাকতে পারে বুথ দখল, পার্টি ক্যাডারদের প্রকৃত ভোটারদের ছদ্মবেশী করা, পোলিং এজেন্টদের মারধর করা ভোটারদের বিরোধীদের ভোট না দেওয়ার জন্য হুমকি দেওয়া ইত্যাদি এই অপপ্রচারগুলি সাধারণত সরকারি ক্ষমতা এবং রাজনৈতিক দলগুলির সংগঠনের নির্লজ্জ ব্যবহারের মাধ্যমে অর্জন করা হয়। পশ্চিমবঙ্গের বামফ্রন্ট সরকারের বিরোধীরা এই শব্দটি ব্যবহার করেছিল।{{cite book}}: CS1 maint: date and year (link)  বৈজ্ঞানিক কারচুপি প্রতিরোধ করার জন্য ভারতের নির্বাচন কমিশন বিভিন্ন অত্যন্ত কঠোর নিয়ম গ্রহণ করে, যার মধ্যে রয়েছে বেশ কয়েকটি চেক তালিকা, আধিকারিকদের অতিরিক্ত পরিদর্শন এবং এমনকি ব্লক-স্তরের আধিকারিকদের প্রশিক্ষণ পরীক্ষা করা।   আরো দেখুন   নির্বাচনী জালিয়াতি   তথ্যসূত্র   বিষয়শ্রেণী:ভারতে রাজনৈতিক দুর্নীতি বিষয়শ্রেণী:পশ্চিমবঙ্গে দুর্নীতি বিষয়শ্রেণী:ভারতে নির্বাচনী জালিয়াতি বিষয়শ্রেণী:পশ্চিমবঙ্গে নির্বাচন
কার্টুন নেটওয়ার্ক এইচডি+ (সিএন এইচডি+) হচ্ছে একটি আন্তর্জাতিক ক্যাবল ও স্যাটেলাইট শিশুতোষ টেলিভিশন চ্যানেল যা অ্যানিমেটেড ধারাবাহিক প্রচারিত করে। এর আন্তর্জাতিক বিভাগের অধীনে ওয়ার্নার ব্রস. ডিসকভারি দ্বারা পরিচালিত, চ্যানেলটি এর মুম্বইয়ে সদর দপ্তর থেকে সম্প্রচারিত। ২০১৮ সালের ১৫ এপ্রিলে কার্টুন নেটওয়ার্ক ভারতের হাই ডেফিনিশন এর পার্শ্ব চ্যানেল হিসেবে সম্প্রচার শুরু করে চ্যানেলটি।  চ্যানেলটি প্রথমে শুধু ভারতে উপলব্ধ ছিল, তারপরে এটি ভারতের প্রতিবেশী দেশগুলিতে সম্প্রচার শুরু করে। অনেকগুলো কার্টুন নেটওয়ার্ক মূল অনুষ্ঠানসমূহ শুধু এই চ্যানেলে দেখানো হয়।   ইতিহাস   উদ্বোধন  ওয়ার্নার ব্রস. ডিসকভারি ভারত ঘোষণা করেছে যে উনারা কার্টুন নেটওয়ার্ক এইচডি+ নামের কার্টুন নেটওয়ার্কের একটি এইচডি সংস্করণ উদ্বোধন করবে। ২০১৮ সালের ১৫ এপ্রিলে এর উদ্বোধনের আগে এসডি চ্যানেলটি এইচডি চ্যানেল প্রচার করার বিজ্ঞাপন প্রচারিত করেছে। একটি প্রোমো প্রচারিত হয়েছিল যার নাম ছিল "লাউড অ্যান্ড ক্লিয়ার", যা দুই মাস পর বাতিল হওয়ার পর্যন্ত চ্যানেলের স্লোগান ছিল।  ২০১৮ সালের ১৭ এপ্রিলে ইংরেজি আপতিত কার্টুন নেটওয়ার্ক এইচডি+ এ তামিল এবং তেলুগু ভাষার অডিও ট্র্যাক অন্তর্ভূক্ত করা হয়। আগের থেকে কার্টুন নেটওয়ার্ক এসডি চ্যানেলে প্রচারিত অনুষ্ঠান যেমন উই বেয়ার বেয়ারস, দ্য পাওয়ারপাফ গার্লস, ইত্যাদি, হিন্দিতেও প্রচারিত হয়।  ২০২১ সালে এসডি ফিডের সাথে কার্টুন নেটওয়ার্ক এইচডি+ মাঝের মধ্যে ভিন্ন বেন ১০ বিশেষ প্রচারিত করেছে, যেমন বেন ১০ ভার্সেস দ্য ইউনিভার্স: দ্য মুভি।  ২০২২ সালের ৩০ মার্চে উভয় এসডি এবং এইচডি চ্যানেলগুলি "রিড্র ইউওর ওয়ার্ল্ড" ব্যান্ডিং এবং গ্রাফিক্স ব্যবহার করা শুরু করে।   অনুষ্ঠানসমূহ   অ্যাডভেঞ্চার টাইম(ইং)  অ্যাপেল অ্যান্ড অনিয়ন(ইং)  ইউনিকিটি!  উই বেবি বেয়ারস  উই বেয়ার বেয়ারস  ক্রেগ অফ দ্য ক্রিক  জেলিস্টোন!  টিন টাইটান্স গো!  ডিসি সুপার হিরো গার্লস  দ্য অ্যামেজিং ওয়ার্ল্ড অফ গামবল  দ্য গ্রিম অ্যাডভেঞ্চারস অফ বিলি অ্যান্ড ম্যান্ডি  দ্য পাওয়ারপাফ গার্লস  বেন ১০ (২০০৫)  বেন ১০ (২০১৭)  বেন ১০: অমনিভার্স  রানিং ম্যান অ্যানিমেশন  রেগুলার শো  লুনি টিউনস কার্টুনস  স্টিভেন ইউনিভার্স  আরও দেখুন  পোগো (টেলিভিশন চ্যানেল)  এইচবিও (ভারত)  ডব্লিউবি চ্যানেল  সিএনএন ইন্টারন্যাশনাল  ডিজনি চ্যানেল (ভারত)  কার্টুন নেটওয়ার্ক (পাকিস্তান)  ভারতীয় অ্যানিমেটেড সিরিজের তালিকা  আন্তর্জাতিক কার্টুন নেটওয়ার্ক চ্যানেলের তালিকা  পোগো কৃতিক সম্প্রচারিত অনুষ্ঠানমালার তালিকা   তথ্যসূত্র   বহিঃসংযোগ কার্টুন নেটওয়ার্ক ভারত প্রাতিষ্ঠানিক ওয়েবসাইট প্রাতিষ্ঠানিক ইউটিউব চ্যানেল  বিষয়শ্রেণী:কার্টুন নেটওয়ার্ক বিষয়শ্রেণী:ভারতের শিশুতোষ টেলিভিশন চ্যানেল বিষয়শ্রেণী:ভারতের হিন্দি ভাষার টেলিভিশন চ্যানেল বিষয়শ্রেণী:তামিল ভাষার টেলিভিশন চ্যানেল বিষয়শ্রেণী:তেলুগু ভাষার টেলিভিশন চ্যানেল বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:হাই-ডেফিনিশন টেলিভিশন বিষয়শ্রেণী:২০১৮-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০১৮-এ মহারাষ্ট্রে প্রতিষ্ঠিত বিষয়শ্রেণী:টার্নার ব্রডকাস্টিং সিস্টেম এশিয়া প্যাসিফিক বিষয়শ্রেণী:ভারতের ইংরেজি ভাষার টেলিভিশন স্টেশন
বেবী জামান (২৮ জানুয়ারি, ১৯৩৩ - ২৫ জানুয়ারি, ২০১৩) একজন বাংলাদেশি মঞ্চ, টিভি, চলচ্চিত্র অভিনেতা ও প্রযোজক।  জন্ম  ১৯৩৩ সালের ভারতের বর্ধমানে তার জন্ম। চার ভাই তিন বোনের মধ্যে চৌধুরী বদরুজ্জামান (বেবী জামানের পারিবারিক নাম) ছিলেন মেজ। ছিলেন পেশায় একজন আইনজীবী। মা মোসলেমা খাতুন ছিলেন গৃহিণী। বর্ধমানেই এসএসসি পর্যন্ত পড়াশোনা করার পর ১৯৫৩ সালে তারা বাংলাদেশে চলে আসেন। থাকতেন ঢাকার গেন্ডারিয়াতে।   পরিবার  ১৯৬২ সালের ২৭ মে রওশন আরার সাথে বিবাহ বন্ধনে আবদ্ধ হন তিনি। বেবী জামানের স্ত্রীর নাম রওশন আরা জামান, দুই ছেলে সাঈদুজ্জামান রোজেন, মাহমুদুজ্জামান রোমেন ও এক মেয়ে শারমীন জামান তিথি।   অভিনয় জীবন  বেবী জামান ১৯৬৪ সালে কাজী খালেক পরিচালিত প্রথম ছবি ‘মেঘ ভাঙ্গা রোদ’ -এ প্রথম অভিনয় করেন। সুভাষ দত্তের পরিচালনায় তার অভিনীত ‘সুতরাং’ ছবিটিই বেবী জামান অভিনীত প্রথম মুক্তিপ্রাপ্ত ছবি। এ ছবিতে তিনি অভিনেত্রী কবরীর স্বামীর চরিত্রে অভিনয় করেছিলেন।   চলচ্চিত্রসমূহ  বেবী জামানের উল্লেখযোগ্য ছবিগুলো হচ্ছে- কাগজের নৌকা, ১৩ নম্বর ফেকু ওস্তাগার লেন, সুয়োরানি দুয়োরানি, দুই ভাই, জীবন থেকে নেয়াhttp://www.imdb.com/title/tt0989831/, জাল থেকে জ্বালা, মোহসীন, রাজলক্ষ্মী শ্রীকান্ত, সমাপ্তি, যোগ বিয়োগ, টাকা আনা পাই ইত্যাদি। সব মিলিয়ে ৫০ এর অধিক ছবিতে তিনি অভিনয় করেছেন। ছবিতে অভিনয় করার পাশাপাশি তিনি তিনটি ছবি প্রযোজনা করেছেন। এগুলো হচ্ছে যাহা বলিব সত্য বলিব, আলো ছায়া ও অপবাদ।   তথ্যসূত্র   বিষয়শ্রেণী:১৯৩৩-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ঢাকার ব্যক্তি বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী চলচ্চিত্র প্রযোজক বিষয়শ্রেণী:ঢাকার অভিনেতা
নবনীত ঢোলাকিয়া, ব্যারন ঢোলাকিয়া ওবিই পিসি ডিএল (জন্ম ৪ মার্চ ১৯৩৭) একজন ব্রিটিশ লিবারেল ডেমোক্র্যাট রাজনীতিবিদ এবং হাউস অফ লর্ডসে লিবারেল ডেমোক্র্যাটদের ডেপুটি লিডার।   শিক্ষা  নবনীত ভারত ও তানজানিয়ায় পড়াশুনা করেছেন। তিনি ধোলাকিয়া ব্রাইটন টেকনিক্যাল কলেজে পড়ার জন্য ব্রিটেনে আসেন। তিনি শোরহ্যাম-বাই-সি-তে সাউথল্যান্ডস হাসপাতালে মেডিকেল ল্যাবরেটরি টেকনিশিয়ান হিসেবে প্রথম চাকরি নেন।   ব্যক্তিগত জীবন  তিনি ১৯৬৭ সালে লেডি ঢোলাকিয়া, কুমারী নাম অ্যান ম্যাকলুস্কিকে বিয়ে করেন। তাদের দুটি কন্যা রয়েছে এবং তারা পশ্চিম সাসেক্সে থাকেন। তিনি গুজরাটি বংশোদ্ভূত হিন্দু।   উৎস    Lord Dholakia biography at the site of Liberal Democrats  UK Hindu youths' quest to find roots Times of India - 26 July 2001   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বংশোদ্ভূত ব্রিটিশ ব্যক্তি বিষয়শ্রেণী:মার্কিন হিন্দু বিষয়শ্রেণী:হিন্দু বিষয়শ্রেণী:ব্রিটিশ হিন্দু বিষয়শ্রেণী:প্রবাসী ভারতীয় সম্মান প্রাপক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ইংরেজ শান্তির বিচারপতি বিষয়শ্রেণী:উদার গণতন্ত্রী (যুক্তরাজ্য) এর জীবনকাল পিয়ার বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য বিষয়শ্রেণী:উদারপন্থী দল (যুক্তরাজ্য) এর কাউন্সিলর বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:উদার গণতন্ত্রী (যুক্তরাজ্য) এর সভাপতি
সুধীর কান্ত অধিকারী (১৯১৫ - ২০০২) একজন ভারতীয় সশস্ত্র সংগ্রামশীল বিপ্লবী যিনি ভারতীয় স্বাধীনতা আন্দোলনের সক্রিয় নেতা ছিলেন। ব্রিটিশ বিরোধী অনুশীলন সমিতি সংগঠনের সদস্য ছিলেন। তিনি ব্রিটিশ শাসকদের কাছে বিপজ্জনক বলে চিহ্নিতকরা হয়েছিলেন এবং তিনি বিহারের বক্সার জেল, দিনাজপুর এবং বেশ কয়েকটি বন্দীশালায় অন্তত দশ বছরের বেশি বন্দী ছিলেন। তিনি ১৯৪৭ সালে ভারতের স্বাধীনতায় মুক্তি পেয়েছিলেন।  সুধীর কান্ত অধিকারীকে নিউ ইউনিয়ন অফ ইন্ডিয়া থেকে স্বাধীনতা সংগ্রামী হিসাবে তাম্রপত্র সম্মানিত করা হয়েছিল এবং কেন্দ্রীয় সরকার এবং পশ্চিমবঙ্গ সরকার উভয়ের কাছ থেকে স্বাধীনতা সংগ্রামী পেনশন পান তিনি। স্বাধীনতার পরে তিনি রাজনীতি থেকে অবসর গ্রহণ করেন এবং হরিরামপুর এর স্কুলের শিক্ষক হিসাবে নিযুক্ত হন। তিনি হরিরামপুরে সমাজ সেবক হিসাবে প্রচুর কাজ করেছিলেন। তিনি হরিরামপুরের একটি গ্রন্থাগারে ইংরেজি মাধ্যম বিদ্যালয় স্থাপনে সহায়তা করেছিলেন এবং এর পরিবর্তে কিছু প্রত্যাশা না করে হরিরামপুরের প্রায় সকল উন্নয়নমূলক কাজেও অবদান রেখেছিলেন। তিনি ৮৭ বছর বয়সে মারা যান, তাঁর স্ত্রী মাধুরী অধিকারী, তিনিও স্বাধীনতা সংগ্রামী ছিলেন।  তথ্যসূত্র   বহিঃসংযোগ https://books.google.co.in/books/about/Anushilan_Samiti.html?id=JbzibwAACAAJ&redir_esc=y  বিষয়শ্রেণী:১৯১৫-এ জন্ম বিষয়শ্রেণী:২০০২-এ মৃত্যু বিষয়শ্রেণী:অনুশীলন সমিতি বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:ভারতের স্বাধীনতা আন্দোলন বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতীয় বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
আবুল হাশেম খান (৩১ ডিসেম্বর ১৯৫৫—৩১ জানুয়ারি ২০২৪) ছিলেন বাংলাদেশ আওয়ামী লীগের রাজনীতিবিদ ও আইনজীবী। তিনি কুমিল্লা-৫ আসনের সংসদ সদস্য ছিলেন। তিনি কুমিল্লা জেলা আইনজীবী সমিতির সাবেক সভাপতি ছিলেন।   প্রাথমিক জীবন  হাশেম খান ৩১ ডিসেম্বর ১৯৫৫ সালের কুমিল্লার বুড়িচংয়ের উত্তর গ্রামে জন্ম গ্রহণ করেন।   রাজনৈতিক জীবন  আবুল হাশেম খান রাজনৈতিক জীবনে ১৯৭৬ সালে বুড়িচং উপজেলা ছাত্রলীগ সভাপতির দায়িত্ব পালন করেন। ১৯৮৩ সালে উপজেলা আওয়ামী লীগের সাংগঠনিক সম্পাদক ও তিন বছর পর হন সাধারণ সম্পাদক। ২০০৩ সালে বুড়িচং উপজেলা আওয়ামী লীগের সভাপতি নির্বাচিত হন। ২০১৮ সালে তাকে বুড়িচং উপজেলা আওয়ামী লীগের আহ্বায়ক করা হয়। ২০১৯ সালে ২০২৩ সালে কমিটি গঠন হলে পুনরায় বুড়িচং উপজেলা আওয়ামী লীগের সভাপতির দায়িত্ব পান তিনি।  ১৪ এপ্রিল ২০২১ সালে কুমিল্লা-৫ আসনের সংসদ সদস্য আব্দুল মতিন খসরু মৃত্যুবরণ করলে শূন্য আসনের উপনির্বাচনে ২৪ জুন ২০২১ সালে বিনা প্রতিদ্বন্দ্বিতায় তিনি সংসদ সদস্য নির্বাচিত হন।  ২০২৩ সালে কুমিল্লা জেলা আওয়ামী লীগের সহ-সভাপতি হয়েছিলেন।  তিনি দ্বাদশ জাতীয় নির্বাচনে আওয়ামী লীগের প্রার্থী হিসেবে নৌকা প্রতীক নিয়ে প্রতিদ্বন্দ্বিতা করে স্বতন্ত্র প্রার্থী এম এ জাহেরের কাছে পরাজিত হন।   মৃত্যু  আবুল হাশেম খান ৩১ জানুয়ারি ২০২৪ ঢাকার একটি হাসপাতালে মৃত্যুবরণ করেন।   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:২০২৪-এ মৃত্যু বিষয়শ্রেণী:কুমিল্লা জেলার আইনজীবী বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য